**RASEINIŲ RAJONO SAVIVALDYBĖS ADMINISTRACIJOS**

**ŠVIETIMO IR SPORTO SKYRIUS**

**AIŠKINAMASIS RAŠTAS**

**DĖL TARYBOS SPRENDIMO „DĖL RASEINIŲ RAJONO SAVIVALDYBĖS 2021-2023 METŲ ŠVIETIMO ĮSTAIGŲ MOKYTOJŲ IR PAGALBOS MOKINIUI SPECIALISTŲ (IŠSKYRUS PSICHOLOGUS) ATESTACIJOS PROGRAMOS PATVIRTINIMO“ PROJEKTO**

2020 m. gruodžio 28 d.

Raseiniai

|  |
| --- |
| **1. Parengto projekto tikslai ir uždaviniai.** |
| Sprendimo projektas parengtas vadovaujantis Mokytojų ir pagalbos mokiniui specialistų (išskyrus psichologus) atestacijos nuostatų, patvirtintųLietuvos Respublikos švietimo ir mokslo ministro 2008 m. lapkričio 24 d. įsakymu Nr. ISAK-3216 ,,Dėl mokytojų ir pagalbos mokiniui specialistų (išskyrus psichologus) atestacijos nuostatų patvirtinimo“ 28.2 papunkčiu ir atsižvelgiant į pateiktas rajono Savivaldybės švietimo įstaigų mokytojų atestacijos 2021-2023 metų programas. Atestacijos tikslas – sudaryti sąlygas mokytojui ir pagalbos mokiniui specialistui siekti karjeros ir įgyti jo kompetenciją ir praktinę veiklą atitinkančią kvalifikacinę kategoriją. 2020 m. planavo atestuotis 14 pedagogų ir pagalbos mokiniui (išskyrus psichologus) specialistų, atestavosi 11, 3 pedagogai dėl objektyvių priežasčių atestaciją iš 2020 metų persikėlė į 2021 metus. 2021 m. planuoja atestuotis 18 pedagogų ir pagalbos mokiniui (išskyrus psichologus) specialistų. Iš jų 3 sieks mokytojo eksperto, 8 mokytojo metodininko, 7 vyresniojo mokytojo ir pagalbos mokiniui specialisto kvalifikacinės kategorijos. 2022 m. planuoja atestuotis 11 pedagogų ir pagalbos mokiniui (išskyrus psichologus) specialistų. Iš jų 3 sieks mokytojo eksperto, 5 mokytojo metodininko, 3 vyresniojo mokytojo ir pagalbos mokiniui specialisto kvalifikacinės kategorijos. 2020-2021 mokslo metais atestuotų pedagogų (įskaitant mokyklų vadovus) buvo 95,5 %, iš jųmokytojo (specialisto) kategoriją turėjo 5,1 %, vyresniojo mokytojo (specialisto) kategoriją – 38,0 %, mokytojo (specialisto) metodininko kategoriją – 48,7 %, mokytojo (specialisto) eksperto – 3,7 % rajono pedagogų. 2020-2021 mokslo metais atestuotų pedagogų dalis padidėjo 0,4 %. 1,3 % padidėjo metodininko kvalifikacinę kategoriją turinčių mokytojų ir pagalbos mokiniui specialistų dalis, 0,2 % eksperto kvalifikacinę kategoriją turinčių mokytojų ir pagalbos mokiniui specialistų dalis. Kitų kvalifikacinių kategorijų mokytojų dalis, lyginant su 2019 metais, nežymiai mažėjo. |
| **2. Kokių pozityvių rezultatų laukiama.** |
| Atsižvelgiant į švietimo įstaigų pakoreguotus prašymus, bus patikslinta trejiems metams slenkamuoju principu sudaryta perspektyvinė mokytojų ir pagalbos mokiniui specialistų (išskyrus psichologus) atestacijos programa. Kvalifikacijos tobulinimo planavimas sudaro galimybę planuoti lėšas, sudaryti sąlygas mokytojams ir pagalbos mokiniui specialistams įrodyti turimas kompetencijas ir įgyti aukštesnę kvalifikacinę kategoriją už tai gaunant didesnį atlygį. |
| **3. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.** |
| Neigiamų pasekmių nenumatoma. |
| **4. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.** |
| Antikorupcinio vertinimo atlikti nereikia. |
| **5. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.** |
| Sprendimo projektas suderintas su Raseinių rajono savivaldybė administracijos direktoriumi, Teisės, personalo ir civilinės metrikacijos skyriaus vyriausiuoju specialistu, Bendrųjų reikalų ir informacinių technologijų skyriaus vyriausiuoju specialistu (kalbos tvarkytoju), Švietimo ir sporto skyriaus vedėju. Pastabų nėra. |
| **6. Numatomo teisinio reguliavimo poveikio vertinimas (norminio pobūdžio teisės aktams).** |
| Sprendimo projektas atitinka norminio pobūdžio teisės aktus. |
| **7. Projekto autorius ar autorių grupė.** |
| Švietimo ir sporto skyriaus vyriausioji specialistė Danutė Vizbarienė. |

Švietimo ir sporto skyriaus

vedėja (parašas) Modesta Lukoševičienė